NARIADENIE RADY (ES) č. 151/2006
z 24. januára 2006,
ktorým sa mení a dopĺňa nariadenie (ES) č. 2505/96 otvárajúce a stanovujúce správu colných kvót Spoločenstva na určité poľnohospodárske a priemyselné výrobky
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 26,
so zreteľom na návrh Komisie,
keďže:
(1)
Rada prijala dňa 20. decembra 1996 nariadenie (ES) č. 2505/96 otvárajúce a stanovujúce správu colných kvót spoločenstva na určité poľnohospodárske a priemyselné výrobky (1). Je potrebné pokryť potreby zásobovania Spoločenstva príslušnými výrobkami, a to za najvýhodnejších podmienok. Mali by sa preto otvoriť nové colné kvóty Spoločenstva so zníženou alebo nulovou colnou sadzbou pre vhodné množstvá a predĺžiť platnosť niektorých existujúcich colných kvót bez toho, aby sa narušili trhy s týmito výrobkami.
(2)
Kvótou určené množstvo pre niektoré colné kvóty Spoločenstva nestačí na pokrytie potrieb výrobných odvetví Spoločenstva pre súčasné obdobie kvóty, tieto colné kvóty by sa mali zvýšiť s účinnosťou od 1. januára 2005 a tieto množstvá upraviť s účinnosťou od 1. januára 2006.
(3)
Nie je v záujme Spoločenstva, aby naďalej v roku 2006 poskytovalo colné kvóty Spoločenstva pre niektoré výrobky, na ktoré bolo v roku 2005 pozastavené clo. Tieto výrobky teda musia byť odstránené z tabuľky v prílohe I k nariadeniu (ES) č. 2505/96.
(4)
Vzhľadom na početné zmeny a doplnenia, ktoré treba vykonať, mal by sa v záujme zrozumiteľnosti nahradiť celý text prílohy I k nariadeniu (ES) č. 2505/96.
(5)
Nariadenie (ES) č. 2505/96 by sa preto malo zodpovedajúcim spôsobom zmeniť a doplniť.
(6)
S ohľadom na hospodársky význam tohto nariadenia, je potrebné odvolať sa na dôvody naliehavosti ustanovené v bode I.3 protokolu pripojenému k Zmluve o Európskej únii a k Zmluvám o založení Európskych spoločenstiev o úlohe národných parlamentov v Európskej únii.
(7)
Keďže príloha tohto nariadenia sa má začať uplatňovať od 1. januára 2006, malo by nadobudnúť účinnosť okamžite,
PRIJALA TOTO NARIADENIE:
Článok 1
Príloha I k nariadeniu (ES) č. 2505/96 sa nahrádza prílohou k tomuto nariadeniu s účinnosťou od 1. januára 2006.
Článok 2
Pre obdobie kvóty od 1. januára do 31. decembra 2005 v prílohe I k nariadeniu (ES) č. 2505/96:
-
množstvo určené colnou kvótou 09.2603 sa stanovuje na 3 900 ton s colnou sadzbou 0 %,
-
množstvo určené colnou kvótou 09.2975 sa stanovuje na 540 ton s colnou sadzbou 0 %.
Článok 3
Pre obdobie kvóty od 1. januára do 31. decembra 2006 v prílohe I k nariadeniu (ES) č. 2505/96:
-
množstvo určené colnou kvótou 09.2002 sa stanovuje na 600 ton,
-
množstvo určené colnou kvótou 09.2003 sa stanovuje na 1 400 000 jednotiek,
-
množstvo určené colnou kvótou 09.2030 sa stanovuje na 300 ton,
-
množstvo určené colnou kvótou 09.2603 sa stanovuje na 4 500 ton,
-
množstvo určené colnou kvótou 09.2612 sa stanovuje na 1 500 ton,
-
množstvo určené colnou kvótou 09.2624 sa stanovuje na 425 ton,
-
množstvo určené colnou kvótou 09.2837 sa stanovuje na 600 ton,
-
množstvo určené colnou kvótou 09.2975 sa stanovuje na 600 ton,
-
množstvo určené colnou kvótou 09.2979 sa stanovuje na 800 000 jednotiek.
Článok 4
Colné kvóty 09.2004, 09.2009, 09.2018, 09.2021, 09.2022, 09.2023, 09.2028, 09.2613, 09.2621, 09.2622, 09.2623, 09.2626, 09.2630, 09.2881, 09.2964, 09.2985 a 09.2998 sa s účinnosťou od 1. januára 2006 uzatvárajú.
Článok 5
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 24. januára 2006